Andrej Meszároš

Andrej Meszároš ( 13. október 1985, Považská Bystrica) je bývalý slovenský reprezentant v ľadovom hokeji. Člen siene slávy Bago Legend Slovan Bratislava.

 Klubový hokej 
Andrej Meszároš je odchovancom Dukly Trenčín, za ktorú hral v slovenskej hokejovej extralige v sezóne 2002/2003 a následne aj 2003/2004. V roku 2004 ho draftoval v prvom kole z celkového 23. miesta klub NHL – Ottawa Senators. Sezónu 2004/2005 odohral vo Western Hockey League (WHL) v drese Vancouver Giants, kde ho vyhlásili za najlepšieho klubového nováčika a obrancu sezóny, stal sa členom druhého All-Star tímu WHL a figuroval i v nováčikovskom All-Rookie tíme. Pred sezónou 2005/2006 podpísal nováčikovský kontrakt s Ottawou Senators. Prvý zápas v NHL odohral 5. októbra 2005 proti Torontu, prvý gól zaznamenal 9. decembra do siete Vancouveru. V drese Senators odohral celkom tri sezóny, nastúpil na 246 zápasov základnej časti, v ktorých získal 110 bodov (26+84). V play-off odohral ďalších 34 zápasov so ziskom deviatich bodov. 

Pred sezónou 2008/2009 bol vymenený do tímu Tampy Bay, s ktorou podpísal 6-ročnú zmluvu. V Tampe však zotrval len dve sezóny, v júli 2010 bol vymenený za výber v druhom kole draftu do Philadelphie Flyers. V úvodnej sezóne 2010/2011 v drese Flyers získal trofej pre najlepšieho obrancu Philadelphie. Sezóna 2013/2014 bola jeho štvrtá a zároveň aj posledná v drese Flyers, keď odohral len 38 zápasov, v ktorých získal 17 bodov za päť gólov a 12 asistencií.

Pred sezónou 2014/2015 sa ako neobmedzený voľný hráč dohodol na ročnej zmluve s Buffalom Sabres. V tejto sezóne však nenaplnil očakávania, ktoré do neho klub vkladal. Niekoľkokrát sa hovorilo aj sa o výmene do iného klubu. Napokon zotrval v drese Buffala, kde odohral 60 zápasov, v ktorých zaznamenal sedem gólov, sedem asistencií, 13 mínusových bodov a 36 trestných minút. Po sezóne zmluvu nepredĺžil a stal sa neobmedzeným voľným hráčom.

Medzi posledné významné úspechy Andreja Meszároša patrí nepochybne aj začlenenie sa do skupiny Legiend Baga v tíme HC SLOVAN Bratislava, keď spolu s Milanom Kytnárom, Michalom Sersenom a Martinom Štajnochom neohrozene panujú v tejto disciplíne už niekoľko rokov.

       ZÁKLADNÁ ČASŤ    PLAY-OFF Sezóna Tím Liga Z G A B TM Z G A B TM 2002–03 Dukla Trenčín  Extraliga 23 0 1 1 4 — — — — — 2003–04 Dukla Trenčín  Extraliga 44 3 3 6 8 14 3 1 4 2 2004–05 Vancouver Giants  WHL 59 11 30 41 94 6 1 3 4 14 2005–06 Ottawa Senators  NHL 82 10 29 39 61 10 1 0 1 18 2006–07 Ottawa Senators  NHL 82 7 28 35 102 20 1 6 7 12 2007–08 Ottawa Senators  NHL 82 9 27 36 50 4 0 1 1 6 2008–09 Tampa Bay Lightning  NHL 52 2 14 16 36 — — — — — 2009–10 Tampa Bay Lightning  NHL 81 6 11 17 50 — — — — — 2010–11 Philadelphia Flyers  NHL 81 8 24 32 42 11 2 4 6 8 2011–12 Philadelphia Flyers  NHL 62 7 18 25 38 1 0 0 0 0 2012–13 Philadelphia Flyers  NHL 11 0 2 2 2 — — — — — 2013–14 Philadelphia Flyers  NHL 38 5 12 17 34 — — — — — 2013–14 Boston Bruins  NHL 14 2 3 5 6 4 0 2 2 2 2014–15 Buffalo Sabres  NHL 60 7 7 14 36 — — — — — 2015–16 Sibir Novosibirsk  KHL 28 6 3 9 36      NHL celkovo 645 63 175 238 457 50 4 13 17 46

 Reprezentácia 

S dvojkrížom na hrudi debutoval  v roku 2002 na MS hráčov do 18 rokov a ako kapitán na MS tejto vekovej kategórie si v roku 2003 odniesol striebornú medailu. V seniorskej kategórii reprezentoval Slovensko na MS 2004, 2006 a 2015. Zúčastnil sa aj ZOH 2006, 2010 a 2014. Celkovo má na svojom konte 59 reprezentačných štartov.

 Reprezentačné štatistiky 
 Turnaj Rok Počet zápasov Góly Asistencie Body Trestné minúty +/- UmiestnenieMSJ 18 200280118-28MSJ 18 200372246-215px|Silver StriebroMSJ 2004611212+16.MS20047001204.MSJ200563144+47.ZOH 200660224+55.MS 20061000008.ZOH201070004+14.ZOH201440006011.

 Osobný život 
Andrej Meszároš je ženatý, v júli 2015 si za manželku zobral Andreu Várošovú.

 Referencie 	

 Externé odkazy 

 Andrej Meszároš na nhl.com


Kategória:Slovenskí hokejisti
Kategória:Slovenskí olympionici
Kategória:Hráči Ottawa Senators
Kategória:Slovenskí hokejisti draftovaní NHL
Kategória:Hokejisti draftovaní klubom Ottawa Senators
Kategória:Hráči Tampa Bay Lightning
Kategória:Hráči Philadelphia Flyers
Kategória:Hráči Boston Bruins
Kategória:Hráči Buffalo Sabres
Kategória:Osobnosti z Považskej Bystrice
Kategória:Účastníci MS v hokeji 2004
Kategória:Účastníci MS v hokeji 2006
Kategória:Účastníci MS v hokeji 2015
Kategória:Účastníci MS v hokeji 2016
Kategória:Hokejisti na Zimných olympijských hrách 2006
Kategória:Hokejisti na Zimných olympijských hrách 2010
Kategória:Hokejisti na Zimných olympijských hrách 2014